b'\n_START_ARTICLE_\nJordon Ibe\n_START_SECTION_\nLandshold\n_START_PARAGRAPH_\nIbe har (pr. april 2018) endnu ikke spillet for det engelske landshold, men n\xc3\xa5ede adskillige kampe for landets u-landshold.\n_START_SECTION_\nWycombe Wanderers\n_START_PARAGRAPH_\nIbe kom til Wycombe Wanderers som 12-\xc3\xa5rig. Han spillede for klubben i 4 \xc3\xa5r p\xc3\xa5 ungdomsniveau, indtil han den 9. august 2011 i en Liga Cup kamp imod Colchester United, fik sin f\xc3\xb8rsteholds debut. Han var p\xc3\xa5 dette tidspunkt blot 15 \xc3\xa5r og 244 dage. Den 15. oktober 2011 kom han p\xc3\xa5 banen imod Hartlepool United hvor der blev skrevet historie. Ibe blev nemlig Wycombes yngste Football League spiller nogensinde. Han n\xc3\xa5ede at spille 7 kampe og score 1 m\xc3\xa5l indtil han blev k\xc3\xb8bt af Liverpool FC.\n_START_SECTION_\nLiverpool F.C.\n_START_PARAGRAPH_\nDen 12. december 2011 bekr\xc3\xa6ftede Liverpool, at de havde skrevet kontrakt med Ibe. Bel\xc3\xb8bet for Ibe er endnu ukendt. Han startede med at spille 1 \xc3\xa5r p\xc3\xa5 Liverpools ungdomshold._NEWLINE_Den 22. juli 2012 fik Ibe sin f\xc3\xb8rsteholds debut i en venskabskamp imod Toronto FC. Her spillede han en halvleg, inden han blev skiftet ud til fordel for Joe Cole._NEWLINE_Den 19. maj 2013 fik Ibe sin Premier League debut imod Queens Park Rangers, hvor han gav en assist til Philippe Coutinho, som var det eneste m\xc3\xa5l i kampen.\n_START_SECTION_\nBirmingham City F.C.\n_START_PARAGRAPH_\nDen 21. februar 2014 blev Jorden Ibe udlejet til Birmingham City, som han skulle spille for indtil den 31. maj 2014. Jordon fik rygnummer 8.'